ພະນັກງານ ຈຸໃໝ່ ເດີນທາງໄປເຖິງ ສະຖານີ ອະວະກາດ ນາໆຊາດ
ພະນັກງານຈຸໃໝ່ 3 ຄົນ ທີ່ປະກອບດ້ວຍ ນັກບິນອະວະກາດ ສຫລ ຄົນນຶ່ງ ແລະນັກເຫາະຈັກກະວານ ຣັດເຊຍ​ 2 ຄົນ ເດີນທາງໄປເຖິງ ສະຖານີອະວະກາດນາໆຊາດແລ້ວ.
ຍານອະວະກາດ SOYUZ ຂອງຣັດເຊຍ ໄດ້ເດີນທາງໄປເຖິງ ສະຖານີອະວະກາດນາໆຊາດ ພ້ອມດ້ວຍພະນັກງານສາມຄົນ ຮວມທັງ ນັກບິນອະວະກາດຄົນນຶ່ງ ທີ່ພວມຈະທຳລາຍສະຖິຕິ ຂອງອາເມຣິກັນຢູ່ແລ້ວ ພາຍໃນຕອນທ້າຍຂອງການປະຕິບັດງານເປັນເວລາຫົກເດືອນ ສິ້ນສຸດລົງ ນັກບິນອະວະກາດ Jeff Williams ຈະໃຊ້ເວລາສະ ສົມຮວມກັນທັງໝົດ ຢູ່ເທິງອະວະກາດເປັນເວລາ 534 ມື້ ຫຼາຍ ກວ່ານັກບິນອະວະກາດຄົນອື່ນໆໃນປະ ຫວັດສາດຂອງສະຫະ ລັດ ນີ້ແມ່ນການປະຕິບັດງານຄັ້ງທີສາມ ຢູ່ເທິງສະຖານີອະວະກາດນາໆຊາດຂອງນັກບິນອະ ວະກາດ Williams ທ່ານ Williams ພ້ອມດ້ວຍນັກເຫາະຈັກກະວານ Oleg Skripochka ແລະ Alexey Ovchinin ຂອງຣັດເຊຍ ບິນຂຶ້ນໄປສົມທົບ ພະນັກງານອີກສາມຄົນ ທີ່ຢູ່ເທິງສະຖານີ ອະວະກາດນາໆຊາດແລ້ວນັ້ນແລະຈະພາກັນທຳການທົດລອງທາງດ້ານວິທະຍາສາດ ແລະຊີວະວິທະຍາຫຼາຍຮ້ອຍຄັ້ງຢູ່ເທິງສະຖານີດັ່ງກ່າວ ນັກເຫາະຈັກກະວານຂອງຣັດເຊຍ ທ່ານ Gennady Padalka ເປັນຜູ້ກຳສະຖິຕິ ຂອງ ໂລກກ່ຽວກັບການໃຊ້ເວລາຢູ່ເທິງອະວະກາດດົນທີ່ສຸດຄືໄລ່ຮວມກັນແລ້ວແມ່ນຕົກເປັນ 879 ມື້